ВУЧИЋ У ГОРЊИМ НЕДЕЉИЦАМА: Председник посетио породицу Росић, хоће да саслуша све што мучи мештане - Печат - Лист слободне Србије Почетна/Вести/ВУЧИЋ У ГОРЊИМ НЕДЕЉИЦАМА: Председник посетио породицу Росић, хоће да саслуша све што мучи мештане Уредништво 04/12/2021\tВести 2 коментара – Хвала вам на дочеку, и хвала на гостопримству – рекао је председник домаћинима, а потом се насмејао када га је поздравио Живадинов брат, речима: “Где си Александре буразеру.” – Ми нисмо на улици, ми смо на њиви. Ми радимо, као што и ви радите – поручио је домаћин председнику Вучићу. Председник је посетио и породицу Митровић из Корените. Он је саслушао шта њих мучи, и шта би они волели да виде у свом крају. На питање о изградњи пута једном засеоку ка Троноши, Вучић је уверио мештане да ће то бити урађено. Један мештанин је Вучићу рекао да ће увек бити уз њега, без обзира шта се дешава, на шта му се председник захвалио. – Послаћу овде министра Недимовића, да разговара са вама. Па ћете да му кажете шта је потребно овде све да се уради. Рекли су ми овде према Троноши да има заселака без добрих прилазних путева. Треба да заменимо и ове дрвене бандере бетонским, морамо и једну велику трафо станицу да урадимо – казао је Вучић. – Хоћу да ми кажете шта вам смета, шта очекујете од своје државе. Најслободније то реците, никоме неће пасти круна са главе. Рекли су ми мештани овде да имају проблема везаних за сточарство, па ћемо видети – казао је Вучић. Он се посебно интересовао за стање у каквом се налази локална школа “Мика Митровић”, и рекао је да ће нешто посебно бити урађено због чињенице да ђаци немају фискултурну салу.- Видим да има и младих људи и деце, и много сам срећан што вас све видим. Чуј, први председник који је дошао у ваше место. Све најбоље вам желим, живи били људи моји – поздравио је председник мештане Корените. – Коренита је кључно место. Она је место спајања, и раскрсница. За оне који су бринули да ли ћемо стићи, стигли смо. Сада остаје да разговарамо са народом, о свим њиховим потребама, и о гасоводу – рекао је председник. – Он каже ако ја не укинем закон о референдуму, а мени не пада на памет да укидам, већ сам га потписао. Неће Србију водити ни Рокфелер ни Манојловић, осим ако не победе на изборима – рекао је председник. – Још једанпут се поставља питање. Људи, ви сте узели паре, и сада позивате на протесте против оних који нису то радили. Ту причам о Ђиласу и његовима. Има ту дивних људи, али то нису они са Врачара, пошто њих то не занима. Њих занима само њихов бизнис и да згубидане по кафићима – казао је председник. – До Лознице ускоро стиже неколико брзих саобраћајница, то диже читав овај крај. Овај део земље ће процветати, то је оно што је важно. Председник је радницима пожелео срећан рад, и посебно је био изненађен тиме што овде раде и грађевинци из иностранства, попут једног Индијца, са којим је разговарао.Он је са радницима причао и о њиховом статусу, и један је директно питао председника зашто грађевинци немају бенефицирани радни стаж. – Невероватан напредак је направљен. Преко овог моста ми ћемо већ следеће године да идемо. Овај мост премошћава Саву код Шапца. Два километра одавде су батинаши тукли људе пре седам дана. И још се хвалили тиме. Овде градимо потпуно нови ауто-пут да би заобишли села, и сада ће бити неупоредиво брже. Цео ауто-пут би требали да отворимо до средине 2023. године – казао је председник Вучић. – За Срем и за Мачву то је друга димензија, за све становнике ових крајева. Велика ствар за нашу земљу. Много пара, али добро раде Азербејџанци. Срце вам трепери, милина када видите како се гради у нашој земљи све што није рађено годинама – рекао је председник. – Ђилас узео паре од Рио Тинта, тих 700 и нешто хиљада евра. Ја нисам. И сада траже од људи да иду на протесте, након што су узели паре. То вам тако дође. Наше је да идемо са људима који су стварно забринути, а иза којих не стоји врачарска или нека инострана политика. Са таквим људима сам спреман да тражим решења. А са онима који руше не мене, него своју земљу, са њима нећу да разговарам – казао је председник. Како је претходно најављено, председник би од 15 часова требало да разговара са свим заинтересованим грађанима са подручја 12 села Јадарског крајакоји су забринути због истраживања која врши компанија “Рио Тинто”. 05/12/2021 у 06:49 “Послаћу овде министра Недимовића, да разговара са вама. Па ћете да му кажете шта је потребно овде све да се уради.” Ево председник нам мртав ладан даде доказ да је узурпирао сву власт у својим рукама. “Председник је позвао све да у три сата дођу у цркву, где ће саслушати мештане о свим питањима везаним за Рио Тинто.” Колико је мени познато цркве служе да би се у њима одржавала Служба Божја а не зборови грађана. “Још једанпут се поставља питање. Људи, ви сте узели паре, и сада позивате на протесте против оних који нису то радили. Ту причам о Ђиласу и његовима. Има ту дивних људи, али то нису они са Врачара, пошто њих то не занима. Њих занима само њихов бизнис и да згубидане по кафићима – казао је председник” Овде се поставља питање има ли кривичног дела или не? Ако га има зашто се не гони? Оће ли ти што су наводно узели паре издавати дозволу за отварање рудника или ће то урадити ова власт? Председник се служи језиком недостојним своје функције. “Вучић каже да иде у Горње Недељице да решава проблеме, и да је понео чак и врећу за спавање и да ће бити на располагању мештанима колико год треба.” Оваквом демагогијом се служио и кад је потписивао Бриселске споразуме. Тада је наводно спавао по ходницима. Епилог знамо. 06/12/2021 у 14:33 Нису Вучића житељи Јадра позвали да им прича о бандерама, трафо станицама, школама, ни путевима. Њих интересује РИО ТИНТО, пре свега. О томе – ни речи у тексту. А у овом тренутку, једино је то важно. Ако су “они пре њега” потписали уговор са Рио Тинтом, мора ли он да га спроведе? Не мора, наравно! Макар коштало! Јер коштаће овај народ неупоредиво више, кад почне експлоатација руде. Све је само демагогија, замајавање, логореја – не баш на висини. Замислите Путина или Лаврова – да ли би могли тако срцепарајући и јефтино да речима скупљају поене?